**NAZIV KORISNIKA: OSNOVNA ŠKOLA KLANA**

**SAŽETAK DJELOKRUGA RADA I ZADAĆA:**

Odgojno-obrazovna djelatnost - Djelatnost osnovnog odgoja i obrazovanja u javnoj ustanovi (Škola ) pod uvjetima Zakona o odgoju i obrazovanju u osnovnoj i srednjoj školi ( u daljnjem tekstu (ZOO). Djelokrug rada obuhvaća aktivnosti na osnovi javnih ovlasti temeljem čl. 3. St.2. ZOO.) Osnovna škola Klana ima za zadaću:

1. osigurati sve uvjete koji su potrebni za nesmetano odvijanje redovne djelatnosti ustanove, a to je prvenstveno osigurati siguran boravak učenika u školi, te stjecanje znanja iz svih obrazovnih predmeta.
2. Provedbom različitih programa poticati učenike na izražavanje kreativnosti, talenta i sposobnosti.
3. Školskim kurikulumom utvrđene su izvannastavne i izvanškolske aktivnosti i druge odgojno obrazovne aktivnosti ( projekti, izvan učionička nastava ) prema smjernicama hrvatskog nacionalnog obrazovnog standarda.
4. Razvijati kvalitetu odgojno – obrazovnog rada provođenjem suvremenih metoda i oblika rada
5. Omogućiti učenicima stjecanje kompetencija potrebnih za daljnje školovanje
6. Kontinuirani profesionalni razvoj i napredovanje učitelja s ciljem stjecanja i usavršavanja učiteljskih kompetencija
7. Kontinuirano, transparentno i motivirajuće pratiti postignuća i rezultate rada svih sudionika odgojno-obrazovnog procesa s ciljem poboljšanja kvalitete rada

**ORGANIZACIJSKA STRUKTURA:**

Nastava je organizirana u jutarnjoj smjeni u petodnevnom radnom tjednu, sa slobodnim subotama. Prema Kalendaru za tekuću školsku godinu ( regulirani su nastavni i radni dani, u prvom i drugom polugodištu ,zimski proljetni i ljetni odmor ). Odgoj i obrazovanje u školi ostvaruje se na temelju nacionalnog kurikuluma, nastavnih planova i programa i školskog kurikuluma .Škola radi na temelju školskog kurikuluma i godišnjeg plana i programa rada. Škola se sastoji od jedne matične škole s 8 razrednih odjela.

**FINANCIJSKI PLAN ZA 2022.-2024. GODINU:**

|  |  |  |  |  |
| --- | --- | --- | --- | --- |
| **Redni** **broj**  | **Naziv programa** | 2022. | 2023. | 2024. |
| 1. | 5301-Osnovnoškolsko obrazovanje – osiguravanje uvjeta rada | 320.000,00 | 320.000,00 | 320.000,00 |
| 2. | 5302-Unapređenje kvalitete odgojno obrazovnog sustava – program produženog boravka | 11.550,00 | 11.550,00 | 11.550,00 |
| 3. | 5302-Unapređenje kvalitete odgojno obrazovnog sustava – sufinanciranje rada pomoćnika u nastavi | 27.758,00 | 27.758,00 | 27.758,00 |
| 4. | 5302-Unapređenje kvalitete odgojno obrazovnog sustava – programi školskog kurikuluma | 10.000,00 | 10.000,00 | 10.000,00 |
| 5. | 5302-Unapređenje kvalitete odgojno obrazovnog sustava – projekt „Školska shema“ – EU | 6.000,00. | 6.000,00 | 6.000,00 |
|  | **UKUPNO** | **375.308,00** | **375.308,00** | **375.308,00** |
| 6 | 5301,Osnovnoškolsko obrazovanje-vlastiti | 15.100,00 | 15.100,00 | 15.100,00 |
| 7. | 5301-Osnovnoškolsko obrazovanje-prihodi za posebne namjene | 120.000,00 | 120.000,00 | 120.000,00 |
| 8. | 5301-Osnovnoškolsko obrazovanje – nabava udžbenika za učenike škole | 53.000,00 | 53.000,00 | 53.000,00 |
| 9. | 5301-Osnovnoškolsko obrazovanje – pomoći MZOŠ | 2.780.300,00 | 2.780.300,00 | 2.780.300,00 |
| 10. | 5301-Osnovnoškolsko obrazovanje – pomoći JLS | 249.200,00 | 249.200,00 | 249.200,00 |
| 11. | Prenesena sredstva | 34.716,00 | 0,00 | 0,00 |
|  | **UKUPNO:** | **3.252.316,00** | **3.217.600,00** | **3.217.600,00** |

**ZAKONSKA OSNOVA ZA UVOĐENJE PROGRAMA:**

-odredbama Zakona o odgoju i obrazovanju u osnovnoj i srednjoj školi (Narodne novine, broj 87/08, 86/09,92/10, 105/10 , 90/11, 16/12, 86/12, 94/13 i 152/14) i Zakona o ustanovama (Narodne novine, broj 76/93, 29/97, 47/99, 35/08);

-upute proračunskim korisnicima za izradu proračuna Primorsko-goranske županije za razdoblje 2022.-2024. godine

- Godišnjim izvedbenim odgojno–obrazovnim planom i programom rada za školsku godinu 2021./2022.

- Školskim kurikulumom Osnovne škole Klana za školsku godinu .

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA:**

1. Ugovori o najmu školske dvorane
2. Ugovor o najmu stana
3. Odluka o financiranju redovne djelatnosti Škole od strane Primorsko – goranske županije (osnivač),jedinice lokalne samouprave (Općina Klana), Ministarstva znanosti, obrazovanja i športa
4. Rješenja učenika za sufinanciranje školskih marendi izdana od strane jedinice lokalne samouprave (Općine Klana)
5. Ugovori o prehrani učenika

**STRATEŠKI CILJ:** Razvoj ljudskih potencijala i povećanje kvalitete života.

**PRIORITET:** Unapređenje obrazovnog sustava te njegova usklađenost sa potrebama u

 gospodarstvu.

**POSEBNI CILJ:** Omogućiti stjecanje novih znanja i vještina učenika.

**PROGRAM:** Osiguravanje uvjeta rada (2022.-2024.)

**5301 – Osnovnoškolsko obrazovanje - Proračun**

U okviru ovih parametara za razdoblje 2022.-2024. godine sredstva financirana od strane Primorsko– goranske županije(decentralizacija) planirana su u visini od 320.000,00 kuna, na temelju Iz ovog izvora sredstva će biti isključivo namijenjena za podmirenje materijalnih i financijskih rashoda, te rashoda usluga.

**5302 – Unapređenje kvalitete odgojno obrazovnog sustava**

**Program produženog boravka**

U okviru financiranja od strane Primorsko goranske županije u financijski plan škole za 2022. godinu, te projekcije za 2023. i 2024. godinu planirana su i sredstva u okviru programa produženog boravka u visini od 11.550,00 kuna. Financijska sredstva biti će utrošena za voditelje programa (9.900,00 kuna), te za nabavu namirnica za učenike polaznike programa (1.650,00 kuna).

**Sufinanciranje rada pomoćnika u nastavi**

Pomoćnik u nastavi je osoba koja pruža neposrednu potporu učeniku s teškoćama u razvoju tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika, u kretanju, pri uzimanju hrane i pića, u obavljanju higijenskih potreba, u svakidašnjim nastavnim, izvannastavnim i izvan učioničkim aktivnostima.

Sredstva u okviru ovog programa planirana su u visini od 27.758,00 kuna, te su u potpunosti namijenjena za podmirenje rashoda rada pomoćnika u nastavi.

**Programi školskog kurikuluma**

Financiranje od strane Primorsko – goranske županije obuhvaća i financiranje Programa školskog kurikuluma (10.000,00 kn):

* **Program „Likovna radionica**“ obuhvatio je 2 skupine učenika, jedna mlađih i jedna starijih razreda. Radionice prate Kulturno-umjetnički život škole i aktualna zbivanja, no njezina primarna svrha je privući i okupiti talentirane i zainteresirane učenike da u zajedničkom stvaranju razviju kreativno mišljenje kroz upoznavanje likovno-umjetničkih djela.
* **Program „Klana pliva“** – realizacija programa odnosi se na učenike nižih razreda (odlazak učenika nižih razreda na sate plivanja).

**Projekt „Školska shema“ – EU – Agencija za plaćanje u poljoprivredi**

Za 2022. godinu, te projekcije 2023. i 2024. godinu planirana su i financijska sredstva u okviru ovog projekta u visini od 6.000,00 kuna. Sredstva se odnose na podmirenje rashoda nabave voće i mlijeka za učenike škole.

**5301-Osnovnoškolsko obrazovanje**

**Vlastiti prihodi/rashodi**

Sredstva koja proizlaze iz vlastitih izvora prihoda odnose se na iznajmljivanje školske sportske dvorane (13.800,00),te na prihod ostvaren najmom stana (1.200,00 kuna), te na prihod od kamata 100,00 kuna.. Planirani prihodi su prvenstveno planirani za podmirenje materijalni rashoda (intelektualne usluge – ugovori o djelu, autorski honorari – vezani za predavače – 1.000,00 kn; nabavu uredskog namještaja 8.600,00 kn (za školske prostorije);3.500,00 kuna planirano je na stavci uređaji, strojevi i oprema za ostale namjene, te 2.000,00 kuna za nabavu knjiga za u knjižnicu škole.

**Prihodi za posebne namjene**

U prihode posebne namjene svrstani su prihodi koje škola ostvaruje sufinanciranjem roditelja za časopise, ispitne materijale, te izleta, učeničkih marendi, boravak učenika u produženom boravku.

Visina planiranih sredstava iznosi 63,000,00 kuna za nabavu namirnica za školsku kuhinju,50.000,00 kuna za sufinanciranje rashoda ručka i užine u produženom boravku, 3.000,00 kuna za podmirenje rashoda prijevoza u okviru realizacije terenskih nastava tokom školske godine, nabava ispitnih materijala i pretplata časopisa, te ostalih materijalnih rashoda.

**Prihodi od Ministarstva znanosti, obrazovanja i športa (2.780.300,00 kn)**

* Plaća za djelatnike škole za redovan rad, prekovremeni rad, te naknada za prijevoz na posao i s posla = 2.674.600,00 kn
* Ostali rashodi za zaposlene (jubilarne nagrade, pomoći usred bolovanja, regres, božićnica, dar djeci = 94.000,00 kn
* Naknade za invaliditet = 10.200,00 kn
* Knjige/lektira = 1.500,00 kn

**Prihodi od jedinice lokalne samouprave (Općina Klana)- (249.200,00 kn)**

* Plaća za djelatnike škole za redovan rad, prekovremeni rad, te naknada za prijevoz na posao i s posla = 200.000,00 kn
* Prihod za intelektualne usluge = 13.000,00 kn
* Ostali rashodi za zaposlene = 7.200,00 kn
* Sufinanciranje učeničkih marendi prema rješenjima učenika = 14.000,00 kn
* Tekuće pomoći za nabavu namještaja = 15.000,00

**Nabava udžbenika za učenike osnovne škole**

Sredstva za nabavu udžbenika za učenike škole planirana su prema broju učenika, te iznose ukupno 53.000,00 kuna (30.000,00 kuna planirana su za radne udžbenike).

**Prenesena sredstva – višak 2022.**

Prenesena sredstva odnosno višak planiran je za 2022. godinu u visini od 34.716,00 kuna i odnosi se na slijedeće:

* 2.000,00 na višak prihoda od najma dvorane
* 16.400,00 na prihod za plaće djelatnika škole financiranje od strane jedinice lokalne

Samouprave (Općina Klana)

* 1.316,00 prihod za nabavu licenca
* 15.000,00 prihod od učeničkih marendi

**RAZLOG ODSTUPANJA OD PROŠLOGODINJIH PROJEKCIJA:**

Prihodi planirani u okviru decentraliziranih funkcija – Primorsko goranska županija u odnosu na 2021. godinu ostaju nepromijenjeni, jer je i za 2022.,2023. i 2024. godinu odlukom Primorsko goranske županije (osnivača) utvrđena visina prihoda od 320.000,00 kuna. Sredstva za realizaciju programa za poticanje dodatnog odgojno – obrazovnog stvaralaštva ostaju planirani u visini kao i za prethodnu 2021. godinu, iz razloga što je broj skupina učenika obuhvaćena ovim programom ostala nepromijenjena. Planirana su sredstva za provođenje programa Shema školskog voća“, kojeg škola u 2020. godini nije provodila. Ujedno su planirana i sredstva za pomoćnika u nastavi s obzirom da u školi se pojavila potreba za istim. Odstupanja u planiranju prihoda od strane Ministarstva znanosti, obrazovanja i sporta vezana su za fluktuaciju zaposlenika škole i iz razloga isplata ostalih rashoda za zaposlenike kao što su jubilarna nagrada, te povećanju visine naknada tj. troška prijevoza zaposlenika s posla i na posao, isplata regresa zaposlenicima.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:**

Školsku godinu 2020./2021. uspješno su završili svi učenici škole. Jedan od parametara pokazatelja uspješnosti je i povećanje broja učenika uključenih u školska i izvanškolska natjecanja, te sudjelovanje na raznim manifestacijama, koja su zbog trenutne epidemiološke situacije u ovoj kalendarskoj godini svedeni na minimum.

Cilj Osnovne škole Klana je i dalje omogućiti učenicima škole sudjelovanje u raznim projektima, natjecanjima i manifestacijama u okviru kojih će uz redovnu i izvanrednu nastavu steći nova znanja i vještine. Raznim investicijskim ulaganjima u zgradu škole, ulaganjima u nastavnu opremu i pomagala nastoji se osigurati što sigurniji i udobniji boravak učenika za vrijeme nastave.

**Klana, 20. listopada 2021.**

**Ravnateljica škole: Jelena Grbčić Samardžić, dipl. učitelj**

**Računovođa: Barbara Crnić, dipl. oecc.**